Endodontologas yra gyd. odontologas terapeutas, kuris turi dantų šaknų kanalo gydymo kvalifikaciją. Nors endodontinio gydymo prireikia dažnam pacientui, šios specializacijos gydytojų nėra daug – mažiau nei dešimtadalis tarp gyd. odontologų terapeutų.
Endodontija graikų kalba reiškia mokslą apie danties vidų, todėl endodontologai turi daugiausiai žinių apie danties viduje esančius audinius.
Endodontologai dirba itin preciziškai ir kruopščiai, jie geba per mikroskopą koordinuoti atliekamą endodontinį gydymą, kurio sąlygos yra sudėtingos dėl siaurų ir sunkiai prieinamų dantų šaknų kanalų.
Sėkmingą dantų šaknų kanalų gydymą užtikrina gyd. odontologo terapeuto ir endodontologo bendradarbiavimas: pirmasis laiku diagnozuoja danties šaknies kanalo infekciją, antrasis – tinkamai ją sugydo.
Mūsų klinikos endodontologas Kaune turi sukaupęs didžiulę patirtį. Gyd. odontologė – endodontologė Monika Vanagaitė turi 16 metų endodontinio gydymo patirį, ji jau 15 metų dėsto endodontologijos kursą Lietuvos sveikatos mokslų universitete.